Baba-s iwehha-t ad yelmed tisurtin n lquran, dɣa mi yelmed tamezwarut, yuɣ-as-d takustimt. Ama deg uxxam neɣ deg uɣerbaz, yettuhegga ad yili d ineslem, taweḥcit s wacu d-yegma sɣur yimawlanis, fkan-as tazmert d tikta s wacu ara imagger tudert-is n uzekka, tinna akken n ubrid imḍerref. Xas ma yella d ameddakkel n Uzwaw akked Ṭiṭem, akken i d-kkren deg temẓi, mi yebda yettimɣur, isečč tikta-s s tmuɣliwin n Wat iččummar, yuɣal yuɣ abrid nniḍen ur yezgi yid-sen, ttbanen-as-d d icenga.